
Definitio  ? et  denominatio  morbi* 


Trismus  (capistrum,  tortura  oris,  a rpido* 

strideo  ) nominatur  in  genere  morbus  per 
spasmum  tonicum  maxillae  inferioris  sese 
manifestans  9 sub  quo  vel  maxilla  inferior 
superiori  fortiter  adnectitur,  quod  aggluti - 
natio  maxillae  inferioris  appellatur,  vel  ore 
aperto,  hoc  non  claudi  potest , quod  divari « 
catio  maxillae  inferioris  vocatur»  Saepissime 
initium  9 et  comes  tetani» 

Trismus  neonatorum  autem  (Italis  trismo 
dei  neonati  , Gallis  la  sareite  ) est  species 
tetani,  qua  praecipue  maxilla  inferior  spasmo 
tonico  musculorum  in  locum  fixum  detinetur 
atque  per  aetatem  , et  clima  singularem  mo- 
dificationem 5 et  magnam  atrocitatem  acquirit» 
Morbus  hic  tenerrimae  aetati  infensissi- 
mus, intensitate  et  duratione  in  variis  regio- 
nibus differt,  licet  et  multum  ab  aetate 
dependeat.  Regiones  tropicae  Asiae,  Africae, 


Americae,  uti  India  orientalis  et  occidentalis. 
Insulae  Antillarum,  Barbados,  s.  Domingo; 
Cayennae  huic  morbo  summopere  sunt  obno- 
xiae; qui  ibidem  endemice  regnans  omni 
anno  haud  parvum  neonatorum  numerum  e 
medio  tollit  , siquidem  subito  talem  vehe- 
mentiam acquirit,  ut  infans  vix  natus  post 
sex ; aut  octo  horas  jam  moriatur.  In  regio- 
nibus Europae  calidioribus  etiam  sat  magna 
saevitate  endemice  grassatur  uti  in  Hispania, 
Insula  Minorca,  Tergesti,  nonnullis  regioni- 
bus Hungariae , atque,  quamquam  morbi  de- 
cursus sit  lentior,  atque  vehementia  minor, 
tamen  vix  non  sevnper  lethalis  evadit.  Spo- 
radice  ubicunque  observatur  licet  in  genere 
sit  morbus  rarior. 

Tempus,  quo  infantes  hocce  morbo  cor- 
ripiuntur, varium  observabatur;  nonnumquam 
jam  primis  vitae  horis,  praecipue  ubi  ende- 
mice regnat,  atque  ibidem  raro  post  decimam 
quartam  a nativitate  diem.  Ubi  vero  spora- 
dicus  sit  rarius  primis  vitae  diebus  occurrit, 
sed  quum  a causis  determinatis  dependeat  7 

liis  agentibus  comparet,  rarius  tamen  post 
annum. 

Duiatio  morbi  valdopere  variat.  In  regio- 
nibus tropealibus  vix  accedens  jam  lethalis, 
nl  morbus  vix  spatium  sex  aut  octo  horarum 
peicurrat;  quo  magis  a zona  torrida  distat. 


eo  mitior  decursus  atque  saepius  octo,  qua- 
tuordecim  dies,  sed  rarius  ultra  perdurat, 

SYMPTOMATA  ET  DECURSUS» 

' Prodrorna . 

Morbus  sequentibus  symptomatibus  sese 
eminciat.  Infantes  inquieti  redduntur,  vagitus 
frequentior  est,  ac  voce  sublimi,  forti,  sibi- 
lante editur;  sugere  cupiunt,  attamen  jam 
suctionis  difficilioris  indicia  adsunt,  dumque 
sugunt,  lac  tussicula  et  singultu  per  nares 
reddunt,  caput  jactitant,  artus  distrahunt, 
corpusque  diverso  modo  contorquent,  color 
cutis  in  flavum  vergit,  praecipue  albugineae, 
facies  fit  pallida,  saepiusque  coerulescens , 
nonnumquam  fugax  insoli tusque  rubor  faciem 
modo  omnem  , modo  dimidiam  tingit,  oculi 
sunt  torvi,  inquieti,  volubiliores,  aut  lusci» 
tantes,  sub  somno  semiclausi,  bulbo  sursum 
tracto,  ita  quidem,  ut  albuginea  tantum  con- 
spiciatur,  nictitatio  saepius  recurrens,  lacri- 
marum secretio  adaucta,  musculi  faciei,  et 
labiorum  in  motu  tremulo  continuo  versantur, 
ipsa  facies,  et  praecipue  labia  quid  quam  tu- 
midula, motus  maxillae  inferioris  non  liber, 
atque  ubi' os  exploratur,  aegre  maxilla  digito 
cedit;  lingua  sicca,  spurca,  e jusque  apex 

rubescens , tota  cavitas  oris  ferme  semper 
aphtis  obsessa  , respiratio  ab  initio  est  lenta  % 
et  aequabilis,  postea  fit  brevis , anxia,  spasti- 
ca, gemebunda,  admixto  singultu,  abdomen 
sensile  , tumescens , tensum  , alvus  segnis  * 
lirina  nunc  multa , et  magis  aquosa , quam 
aetati  convenit , mittitur  , alias  spasticarum 
affectionum  praenuntia,  nunc  parca,  ejusdem 
indolis,  ac  nonnumquam  excretio  per  plores 
horas  penitus  supprimitur;  pulsus  ab  initio 
fere  tardior  , sequentibus  diebus  celerior ; 
somnus  interruptus,  levis,  saepius  sub  somno 
observatur  subrisus,  repentina  evigilatio  cum 
clamore  conjuncta. 

Quamquam  ex  symptomatibus  hucusque 
recensitis  morbum  periculosissimum  imminen- 
tem ab  alio  morbo  spastico  tantum  dignosca- 
mus, tamen  eo  major  attentio  nostra  in  eum 
dirigenda  erit,  quum  hucusque  tantum  in 
hoc  stadio  nobis  possibile  sit  morbum  imminen- 
tem supprimere.  Nonnumquam  vero  absque 
prodromis  morbus  in  infantes  clandestine  ob« 

repere,  atque  vix  signa  ejus  adventus  per 

luculentas,  gravioresque  corporis  eonvulsio- 

nes  dare  solet,  sed  subito  vera  sua  forma 
* 

nigruit,  quod  praecipue  frequenter  observatur 
in  regionibus  ubi  endemice  regnat. 

Symptomata  enumerata  vix  remittunt,  eo 
minus  intermittunt , sed  frequentissime  sen~ 

gim  senslmque  increscunt  el  in  morbum  for- 
matum transeunt. 

Imago  morbi  evoluti. 

Progrediente  morbo  mobilitas  maxillae  in- 
ferioris ex  toto  evanescit , ut  haec  nec  vi 
majori  mechanica  sine  motu  totius  capitis 
detrahi , nec  sursum  tolli  possit ; saepius  su- 
periori adeo  adslringitur  ut  cum  difficultate 
manubrium  cochlearis  in  os  immitti  possit; 
sed  non  semper  maxilla  inferior  superiori 
proxime  adhaeret , verum  nonnumquam  ali- 
quod linearum  spatium  superest,  ita  ut  os 
semiapertum  conspiciatur  , imo  et  penitus 
interdum  dehiscat ; musculus  masseter  maxil- 
lam attrahens  duritie  lignum  aemulatur  , 
suctus  per  motum  maxillae  impeditus,  et 
per  spasmos  linguae,  impossibilis , sicuti  et 
deglutitio  ob  spasmos  pharingis  et  aesophagi. 
Facies  coeruleo- rubescens ? turgescens,  cum 
maculis  profunde  rubris,  mox  per  reliquum 
corpus  sese  extendentibus,  notata,  vix  rube- 
scens uno  fere  momento  iterum  pallescit  at- 
que collabitur.  Oculi  ab  initio  sunt  immobi- 
les, fixi,  splendentes,  protrusi,  quasi  inflam- 
mati vel  motu  clonico  sat  vehementi  per 
orbitam  rotantur,  pupillam  dilatatam  offerunt, 
serius  in  orbitam  magis  retrahuntur,  splen- 

dorem  amittunt,  atque  sat  larga  quantitas 
materiae  sebaceae  et  muci  illis  adhaeret;  e 
naribus  antea  siccis  proluvies  quaedam  lenta 
stillat  , labia  sunt  tremula,  caerulescentia. 
Vox  acutior  ; deinde  rauca  , tandem  in 
obscurum  murmur  transit , serius  penitus  in- 
tercipitur, quod  fit  aliquot  dies  ante  mortem  * 
Ex  ore  effluit  materia  mucoso- spumosa y sat 
larga  quantitate  , respiratio  stertorosa  fit  ? 
anhelans,  celer , suspiriis  intercepta y laborio- 
sissima. Abdomen  et  praecordia  tument , et 
dolent,  alvus  ab  initio  tarda  ; aridis  reliquiis 
meconii  mixta,  cum  nisu  vehementi , spasti- 
coque  conjuncta,  postea  redditur  liquida, 
viridescens,  spumosa,  foetorein  intollerabilem 
spargens,  nonnumquam  et  vomitus  sequitur 
materiae  viridantis , acris , foetentis : urina 
linteamina  colore  croceo  tingit,  modo  enu- 
resis , modo  isohuria.  Ad  superiora  oritur 
sudor  frigidus:  juncturae  artuum  incurvae  con- 
trai: taeque  sunt,  extremitates  ipsae  tumescunt 
livescunt,  et  frigescunt , simulque  duriores 
redduntur,  quandoque  sensim  sensimque  col- 
lum totusque  truncus  tetano  obrigescunt, 
piaecipue  sub  exacerbationibus  mali.  Ante 
Mtae  finem  status  paraiyseos  sese  manifestat. 
Resolutis  colli  musculis  caput  nutat,  concur- 
Sl,s  et  'vicissitudo  quaedam  spasmorum  et 
pai alysiuni  in  musculis  faciei  observatur  - 


adest  dentium  stridor,  maxillis  nihilominus 
consertis;  ore  hiante  dentes  prominent,  labia 
spumosa  , distortaque  sunt y livent,  caput 
profuse  sudat , abdomen  intumescit r inter 
haec  stupidi,  et  soporosi  jacent  infantes,  do- 
nec aut  sub  convulsionis  cujusdam  paroxysmo 
suffocentur  aut  inter  lentum  respirationis  et 
stertoris  decrementum  et  spasticos  pectoris 
motus  moriantur. 

Celeberrimus  Petrus  Frank  sequentem 
imaginem  de  Trismo  neonatorum  Tergesti 
endemico , e littera  celeb.  protomedici  Ter- 
gestini doctoris  Reuss  desumtam  statuit  : 

Post  tertium  a nativitate  diem  hic  morbus 
foetum ; etsi  partu  prospero , ac  sine  ullo 
morbi  aut  labis  organicae  vestigio  in  lucem 
editum,  etsi  bono  colore  praeditum y voce 
sonora  vagientem , ubera  cum  sapore  sugen- 
tem , et  meconia m sat  abunde  egerentem , 
invadit.  Prodromum  hujus  mali  signum  ? 
plumbei  coloris  circa  labia  circulus.  Mox  vo- 
ce  miseri  privantur,  ubera  cum  aviditate 
querunt,  sed  ob  oris  constrictionem  sugere 
impediti ; pauculum  illud  lactis,  quod  nutrix 
instillat,  libere  ad  stomachum  deducunt  v. 

Post  praevia  haec  symptomata,  augetur 
sensim  sensimque  pusionum  debilitas,  vagitus 
in  lamenta  permutantur,  tremor  aliquis  eo- 
rum ad  artus  suboritur , extremitates  tume- 

fiunt' , livescunt,  frigidae  ac  duriores  reddun- 
tur; donec  octava  circiter  morbi  die,  cum 
stertore  respirantes  moriantur  convulsi  w» 

Aetiologia . 

Causarum , quae  dirum  hunc  morbum  in 
neonatis  producere  solent , perlonga  series 
ab  auctoribus  medicis  enumeratur,  et  singulae 
revera  saepe  morbo  excitando  ansam  praebere 
valent.  Quae  vero  sit  Interna  relatio  orga- 
nismi infantilis  producendo  huic  morbo  ido- 
nea, quaeque  causam  proximam  illius  sistat, 
et  qua  ratione  Ipsum  provocet,  non  secus 
quam  aliorum  morborum  causam  proximam 
ej usque  agendi  modum  ignoramus,  licet  et 
medici  celeberrimi  indefesso  labore  adnisi 
fuerint,  ut  hanc  indagare,  et  caliginem,  qua 
hucusque  obtecta  est,  dissipare  possent.  — Eo 
minus  nobis  spes  affulget,  fore  ut  aliquid 
plus  de  ea  innotescat,  quum  systema  nervo- 
sum, qua  sedem  hujus  morbi,  non  obstanti- 
bus maximorum  in  arte  medica  virorum  la- 
boribus in  functione  sua , et  agendi  modo 
parum  cognoscamus. 

Sufficiens  momentum  ad  morbum  dispo- 
nens in  teneritudine  organorum , et  adaucta 
receptivitate  systematis  nervosi  invenimus, 
quum  vix  ex  sinu  materno  egressi  infantes 


non  sufficientem  resistentiam  influxibns  noci- 
vis externis  opponere  valeant;  receptivitas 
adaucta  systematis  nervosi  sub  vivida  orga- 
nismi evolutione  eadem  ratione  supprimitur 9 
qua  irritabilitas,  excurrente  vita,  magis,  ma- 
gisque  manifestatur.  Quo  tenerior  igitur , et 
quo  anajori  recepti  vitate  praeditus  est  infans, 
eo  magis  in  hunc  morbum  inclinat.  Observa- 
tio ipsa  nobis  id  clare  demonstrat;  nam  in- 
fantes primis  vitae  diebus  frequentius  hoc 
morbo  corripiuntur,  et  eo  rarius  quo  magis 
aetate  increscunt.  Etiam  dispositio  haeredita» 
ria , praecipue  a matre  acquisita  in  infantibus 
praesens , hos  in  hunc  morbum  valdopere 
proclives  reddit.  Cognoscitur  dispositio  haec 
infantis  per  corporis  structuram  justo  tene- 
riorem, musculorum  gracilitatem,  ossium  te- 
nuitatem , mollitiem  partium  carnosarum  s 
quae  omnia  similem  teneritudinem  in  nervo- 
rum  textura  indicare  videntur.  Causae  morbi 
excitantes  ab  auctoribus  variis  variae  profe- 
runtur, et  inter  praecipuas,  sequentes  memo- 
ratu digniores  nobis  videntur.  'Refrigerium 
saepe  qua  causa  unica  hujus  morbi  observa- 
batur. Inde  explicare  possumus , cur  tam  fre- 
quens sit  in  regionibus  australibus  , quae 
mutationibus  temperiei  atmosphericae  sum- 
mopere obnoxiae  sunt,  et  ubi  infans  vix.  na- 
tus calorem  diei  cum  frigore  noctis  alterna- 


tum  haud  Innocue  perferre  valet;  Inde  ei 
explicare  possumus,  cur  et  apud  nos  occur- 
rat in  infantibus  qui  temperiei  vicissitudi- 
nibus exponuntur  : quemadmodum  evenit 
quando  stragulis  tepidis  atque  cubiculo  mo- 
derate calido  retinentur  et  paulo  post  in 
aerem  liberum  transferuntur.  Sordes  gastricae 
in  infantulo,  aut  jam  ante  nativitatem  prae- 
sentes, aut  postea  generatae,  saepius  morbum 
liunc  causant,  sicuti  meconium  magna  copia 
non  evacuatum,  lac  maternum  aut  nutricum 
corruptum  in  ventriculo  haerens , acidum 
primarum  viarum , bilis  praeter  normam  ac- 
cumulata, aut  morbose  degenerata.  Ipse  pur- 
gantium abusus  statim  post  nativitatem  ad 
evacuandum  meconium  adhibitorum , morbi 
hujus  genesi  favere  videtur.  Animi  pathe - 
mata  matris  vel  nutricis  in  infantem,  per 
paulo  post  illi  porrecta  ubera,  magnas  tubi 
intestinalis  turbas ; et  inde  trismum  provo- 
casse , saepe  medicorum  observationibus  con- 
firmatum est.  Huc  referunt  praecipue  gau- 
dium excedens,  timor , moestitia,  ira,  terror, 
uti  Swieten  nos  sequentibus  docet:  si  summa 
excandescit  ira  nutrix,  et  imprudens  dat 
ubera  infanti,  convellitur  illico  tenellus  (uti 
tot  observata  docuerunt ) , durii  nutrix  defer- 
vescente hoc  brevi  furore  nihil  mali  patitur* 
Licet  ergo  illa  mutatio  per  validum  animi 


affectum  in  humoribus  nutricis  nata,  jam 
firmius  aetate  sensorium  commune  nutricis 
ipsius  turbare  nequeat,  attamen  pauculum 
lactis  ab  iratae  illius  uberibus  ductum,  tene- 
rum, et  mobile  infantis  corpusculum  tam 
misere  afficit.  Inflammatione s,  vulnerationes , 
et  compressiones  partium  diversarum  saepius 
qua  causae  trismum  excitantes  notabantur. 
Nonnulli  inflammationem  umbilici  ex  nimia 
ejus  constrictione  productam,  v eluti  causam 
hujus  morbi  agnoscunt;  alii  ex  pravo  obste- 
tricum more  frenulum  linguae  lacerandi  , 
ortum  illius  sibi  explicant  ; non  minus 
frequens  trismi  causa  in  nimia  compressione 
abdominis  a fasciis  illata  sistere  videtur. 
Quamquam  saepius  evolutionem  hujus  morbi 
ex  causis  nunc  recensitis  derivare  debemus: 
attamen  non  semper  nobis  sufficientes  viden- 
tur. Etenim  in  regionibus  ubi  endemice  re- 
gnat trismus,  saepius  infantes  ab  omnibus 
nocentibus  influxibus  removentur;  nihilomi- 
nus morbo  corripiuntur,  ideoque  ad  endemi- 
cum influxum  atmosphaerae  refugiendum  est, 
ut  aptum  momentum  inveniamus  ad  morbi 
evolutionem  in  uno  eodemque  loco  semper 
restrictam  explicandam.  Causae  endemice  gras- 
santis  trismi  in  variis  regionibus  ex  modifica- 
tione, et  varietate  loci  sunt  quidem  variae, 
attamen  ubique  fere  inter  se  concordant ; 

Celeberrimus  Petrus  Frank,  causas  trismi 
Tergesti  endemice  regnantis  inquirens  , se- 
quentia protulit:  w Sed  quae  Tergestum,  Civi- 
tatem soli  meridiano  minus , quam  aliae  Ita- 
liae magis  meridionales  partes  expositam  hu- 
jus mali  occasio  premeret,  hoc  quidem  indi- 
catu nobis  perdifficile  visum  est.  Non  interim 
latet,  hanc  urbem,  quam  nos  ipsi  quondam 
visitavimus , tum  altiorls  ad  radicem  montis, 
tum  profundiori  ad  maris  adriatici  ripas,  et 
angustiori  territorio  extractam,  nunc  ab  aqui- 
lonaris  venti  turbinibus  gelidissimis  perflari 
ac  vix  non  rigescere,  nunc  vero  a solis  me- 
ridiani radiis , tum  a vicinis  saxis,  tum  ipsius 
tranquilli  maris  a speculo  reflexis,  vix  non 
exuri,  maximis  vero  ac  subitaneis  atmosphae- 
rae  mutationibus  exponi.  A solo  quidem  aere 
maritimo  trismum  endemicum  sub  coelo  ca- 
lido produci  minus  est  probabile,  sed  cum  a 
tergo  saxoso,  fere  igneo,  et  a splendente 
maris  unda  solis  radii  unum  quasi  in  punctum 
concentrantur  aerisque  simul  magnae  vicissi- 
tudines conspirant,  nil  nobis  ad  tetanum  vel 
spasmum  maxillae  in  tenerrima  nascentis  ho- 
minis aetate  producendum  deesse  videtur  n* 

Prognosis . 

Medici  celeberrimi  in  statuenda  prognosi 
liuj  us  morbi  infausta  concordant;  nam  morbo 
evoluto  vix  quidquam  de  felici  exitu  sperare 
licet.  Paucis  enim  casibus  exceptis  ubi  me- 
dicis concessum  fuit,  prolem  matribus  redde* 
re  ? morbus  revera  vix  arti  cedens  est»  Omni 
tempore  tentata.  sunt  diversissima  remedia  * 
sed  prognosis  eadem  semper  mansit.  Adsunt 
attamen  momenta  plura  , quae  nobis  aliter 
praenunciare  sinunt.  Morbus  in  climate  cali- 
diori decursum  rapidiorem  tenet  * atque  ma- 
jorem vehementiam  acquirit;  infaustior  inde 
prognosis.  Ideo  videmus  , quod  medici  in 
Guyenna  , in  Insula  s.  Do  mingo  et  Hispania 
praxini  exercentes  de  centenis,  quos  obser- 
varunt casibus ; nec  infantem  sanatum  me- 
minerint* quum  apud  nos  medicus  vix  datur, 
qui  non  casu  felici  successu  coronato  glorie- 
tnr.  CoAstitutio  infantis  prognosi rn  variat. 
Infans  debilior,  macilentus,  gracilior,  sensilior 
morbo  correptus,  certissime  non  evadit ; hinc 
infantibus  partu  praematuro  in  lucem  editis 
trismus  certe  lethalis:  ( medici  utcumque  de 
lioc  morbo  periti  hanc  observationem  fece- 
runt ).  Causa  occasionalis  diversa  prognosim 
quoque  diversam  reddit.  Trismus  ex  causa 

gastrica  ortus  , debita  therapia  adhibita,  per- 
mittit spem  aliquam  fovere ; fors  ideo  metho- 
dus antigastrica , a nonnullis  medicis  contra 
hunc  morbum  in  genere  plurimum  laudatur» 
Morbus  a refrigerio  accitus,  ferme  semper 

lethalis  est,  et  quamquam  decursum  lon- 

« 

giorem  habere  consuescat  , tamen  semper 
in  pejus  ruens  morte  ut  plurimum  terminatur. 
Vulnerationibus , et  inflammationibus  diver- 
sarum partium  abactis  saepenumero  apud  nos, 
et  trismus  abigitur;  quod  vero  in  regionibus 
calidioribus  nequaquam  fit.  Vulneribus  levis- 
simis absque  signis  inflammationis  accidenti- 
bus, trismus  contingit  post  paucas  horas  le- 
thalis; idem  fit  in  inflammationibus,  in  qui- 
bus vix  suppurationis  malae  indolis  signa 
conspiciantur.  Prognosim  quoque  mutat  con - 
stitutio  endemica  praesens,  quoad  durationem, 
et  gradum  magnam  ponens  differentiam.  Sic 
Gayenna,  et  s.  Domingo  Trismus  endemi- 
cus brevissimus , atque  vix  evolutus  rapide 
ad  summam  vehementiam  increscit.  Morbus 
in  Hispaniae  regionibus , et  in  Insula  Mino- 
rica gradu,  et  duratione  Americano  parum 
cedit , quamvis  clima  sit  differens.  In  aliis 
Europae  regionibus  endemicus,  vel  nonnum- 
quam epidemicus,  longiorem  decursum  pera- 
git, at  sensim,  sensimque  symptomatibus  in- 
crescentibus octava  die  aut  serius  tandem 


lethalis  fit.  Symptomata , et  decursus  etiam 
prognosim  distinguunt.  Colli  rigiditas,  ejectio 
fluidorum  per  nares,  spasmus  extremitatum 
accedens,  emprosthotonos , respirationis  diffi- 
cultas increscens , et  spastica  pectoris  contra- 
ctio , alvi  summe  foetentis  depositio,  virium 
lapsus  ad  signa  fere  ominosa  pertinent.  Ea 
vero,  quae  aliquam  spem  fovere  permittunt, 
sunt:  contractio  musculorum  faciei  non  ma- 
gna , et  facies  inde  non  multum  permutata , 
non  plena  maxillae  immobilitas,  deglutitio 
nondum  penitus  coliibita,  spasmus  musculorum 
non  ultra  faciem  progrediens , alvus  larga 
non  adeo  foetens,  sudor  largus,  vires  non- 
dum dejectae.  Sudoris  profusio  in  trismo  a 
refrigerio  adducto , et  exanthema  vesiculare 
per  cutem  prorumpens , qua  signa  utcumque 
optata  considerantur;  sicuti  et  vomitus  in 
trismo  ex  causa  gastrica  orto.  Decursus , uti 
antea  diximus,  prognosim  etiam  mutat.  Mor- 
1)Q  celerrime  increscenti  vix  quidquara  oppo- 
nere valemus;  subito  est  mortalis;  morbo 
longiori  tempore  durante  in  infante  maturo, 
robusto,  et  viribus  nondum  nimis  debilitatis, 
quidquam  sperare  licet.  Conditiones  externae 
infantis  suam  quoque  symbolam  praebent  in 
statuenda  prognosi.  Ad  has  praecipue  perti- 
nent; aeris  atmo, sphaerici  qualitas,  cura  me- 
dici et  regimen  aegri.  Aer  impurus , non 

liber  ^ effluviis  animalibus  imbutus,  nimis  ca- 
lidus, id  quod  saepissime  in  Brephotropbiis 
videre  facile  est,  certe  sistit  momentum  quo 
morbus  non  tantum  in  celeri  suo  decursu 
non  cohibetur,  imo  adjuvatur.  Hinc  in  Bre- 
photrophiis  major  mortalitas,  vehementiaque 
major  quam  alibi;  et  si  false  nonnulli  morbi 
originem  in  aere  corrupto  Brepliotrophiorum 
tantummodo  ponunt,  haud  tamen  est  infi- 
ciandum,  quod  morbum  jam  evolutum  fo- 
veat ej usque  Icthalitatem  adaugeat.  Cura  me- 
dici et  regimen  neonati  tandem , suum  quo® 
que  influxum  in  stabilienda  prognosi  ponunt. 
Ad  morbum  tam  periculosum  impugnandum 
certe  summam  medicus  operam  impendat 
necesse  est,  attamen  sine  efficacibus  medi- 
caminibus, atque  magna  infantis  cura,  ni! 
efficiet.  Sed  neminem  latet,  quaenam  difficul- 
tates certis  in  casibus  his  duobus  momentis 
obveniant.  Infanti  a parentibus  pauperibus 
nato  rnedicus  praescribit  efiicacissima  remedia, 
nec  tamen  valet  eorum  praelium  imminuere; 
f jam  magnum  parentum  pondus  ) ; infans 
indiget  cura  die  noctuque;  tandem  parentes 
post  magnum  pecuniae , et  laborum  dispen- 
dium omnia  frustra  adhibita  observantes , de 
medico  ac  medicina  diffidunt;  in  teri  m plebs 
morbum  insanabilem  existimans  de  sanitate 
infantibus  reddenda  nulla  solicitndine  premi- 

tur.  Hic  modus  cogitandi  revera  eo  invaluit 
in  pluribus  regionibus,  ut  parentes  nil  fere 
adhibeant  contra  morbum , quem  per  tradi- 
tionem quasi  pro  insanabili  tenent.  Et  si  me-- 
dico,  munere  suo  debite  fungenti,  talis  mor- 
bus apud  homines  istiusmodi  conditionis  oc- 
currit , non  solum  contra  saevitiem  morbi , 
sed  et  contra  incuriam  parentum  medicus  ipse 
pugnare  debet,  qui  gratiam  illis  illatam  non 
agnoscunt.  Quid  in  tali  casu  de  prognosi  di 
cendum  sit,  sponte  effluit. 

Therapia , 

Quum  trismus  neonatorum  sit  morbus 
gravissimus,  periculosissimus,  et  saepissime 
omnibus  artis  medicae  conatibus  vix  cedens  , 
certe  principalis  indicatio  eo  dirigenda  erit, 
ut  morbi  genesis,  quantum  fieri  potest,  prae- 
caveatur. Erit  ergo  therapia  prophylactica  in 
hoc  morbo  summopere  aestimanda.  Therapia 
curativa  omni  tempore  diversissimis  remediis 
tentata,  sed  rarissime  felici  successu  coronata, 
morbo  evoluto  instituitur. 

Prophy  laxis. 

Omnium  morborum  pro  phy  laxis  in  remo- 
vendis sedulo  causis  occasionalibus , et  in 


tollenda  dispositione  ad  morbum  consistit. 
Sed  quum  ex  antea  dictis  eluceat , quod  in- 
fantes jam  dispositione  connata  in  lucem 
edantur,  quae  tantum  per  tempus  tolli  po- 
test, hanc  abigere  nec  in  potestate  medici 
versatur.  Eo  magis  ejus  attentio  in  abigendis 
causis  occasionalibus  dirigenda  erit.  Quum  con- 
stet morbum  saepius  ex  refrigerio  oriri  certe 
medicus  matres  cautas  reddere  debet  de  in- 
fluxu , utplurimum  lethali,  refrigerii  in  neo- 
natis, ille  praecipue  qui  praxim  exereet  ubi 
endemice  Trismus  apparet,  et  ex  minima 
jam  causa  agente  evolvitur.  Hinc  custodiantur 
neonati  in  cubiculo  amplo,  aere  puro  repleto, 
moderate  calido,  aeri  perflanti  non  exposito, 
foveantur  tantum  calore  lecti  moderato,  sint 
stragulis  levioribus,  et  anni  tempori  conve- 
nientibus tecti;  mundities  summa  servanda, 
et  non  infantes  in  linteaminibus  humidis  per 
longum  tempus  derelinquendi;  subito  post 
partum  non  laventur  aqua  frigidiuscula  , sed 
potius  tepida.  Iu  Baptismatis  sacramenta  ce- 
lebrando, aqua  benedicta  non  assumatur  fri- 
gida; sed  prius  tepida  reddatur.  Quam  saepe 
gignitur  trismus  ex  sordibus  gastricis  in  ven- 
triculo haerentibus.  Hinc  medici  primum  of- 
ficium, has  leni  modo  evacuare,  et  ortum 
novarum  impedire.  Prima  indicatio  explenda 
haud  erit  nec  emeticis  , nec  purgantibus , si- 


cuti  plures  autores  affirmant;  sed  leniter  tau* 
tum  solventibus,  evacuationem  absque  debi- 
litate producentibus ; inter  quae  eminet  , 
syrupus  cichorei  cum  rbeo  , vel  tinctura 
rliei  aquosa  , quae  vel  sola , vel  in  mixtu- 
ris debita  quantitate  porrigitur.  Ad  ortum 
novarum  sordium  impediendum  , medicus 
perpendat  causas  , quae  eas  produxerunt, 
praecipue  lac  matris , vel  nutricis  , quod 
saepissime  qua  causa  unica  sordium  in  in- 
fantulo incusandum  est  ; nam  vel  majori 
in  copia  quam  par  est  infantibus  lac  prae- 
bent nutrices  dum  eos  constrigunt  ad  ubera 
sugenda,  vel  dum  clamorem,  qua  solum  si- 
gnum famis  considerantes  hanc  per  suctionem 
mitigare  student,  aut  lac  est  nimis  pingue,  aut 
spissum,  vel  aetati  infantis  non  conveniens. 
Animi  pathemata  originem  morbo  praebere 
saepius  visura  est;  hinc  fugiat  mater,  vel  nu- 
trix quidquid  ipsam  in  gravem  perturbatio- 
nem conjicere  valeat.  ( Melius  si  mater  ira- 
cunda prolem  non  nutriat  , nutrix  vero  ira- 
cunda potius  subito  abigatur;  sin  autem  ira 
corripiebantur,  lac  praesens  jam  secretum  ar- 
tificiali suctione  educant,  et  serius  secretum 
infanti  porrigant.  ) Inflammatio  umbilici,  ru- 
diori tractamine  aut  nimia  constrictione  pro- 
ducta , topice  emollientibus  tractetur  ; ad 
eam  vero  evitandam  suadent  nonnulli  funicu- 

lum  ad  quatuor  pollicum  distantiam  ab  umbi- 
lico resecare,  et  laxam  deinde  ligaturam  com- 
mendant. Penitus  prohibendus  est  abusus  mulie- 
rum obstetricum  neonatis  digito  frenulum  lin- 
guae lacerandi,  et  si  operatio  quaedam  neces- 
saria videtur,  a Chirtirgo  instituenda  est.  Ni- 
mia compressio  totius  corporis , et  praecipue 
abdominis  per  fascias,  evitanda  , et  tantum 
leviori  gradu  permittenda  est.  Piis  debite  ob» 
servatis  certe  saepissime  ortus  m07bi  praeca- 
vetur, et  eo  magis  si  justum  ex  omni  parte 
servetur  regimen , quod  praecipue  ibi  incul- 
candum puto,  ubi  major  pars  infantum  omni 
anno  hocce  morbo  pereunt. 

Celeberrimus  Petrus  Frank  matribus  Ter- 
gestinis sequentia  suadebat.  Mulieribus  illius 
civitatis  praegnantibus  , saltem  gracilioribus  , 
et  quarum  opes  id  genus  auxilii  concedunt  , 
ut  partum  atque  puerperium  in  loco  magis 
elevato  , aperto  , et  ab  urbe  marique  di- 
stante absolverent,  — * quibus  vero  focum 
domesticum  deserere  non  licet,  ut  illae  sal- 
tem novem  a puerperio  diebus  , prolem  an- 
xie a quovis  refrigerio,  aestivo  quoque  tem- 
pore tam  facili  , custodiant  , ac  ut  lacte 
proprio  eoque  solo  sub  debita  animi  quiete , 
prolem  nutriant  , consilio  censemus,  n 

Cura . 

Therapia  curati va  morbi  primo  contra  cau- 
sas morbum  excitantes  dirigenda  erit , hinc 
his  amovendis  quantum  potest  medicus  studeat. 
Morbo  vero  evoluto  magna  nonnumquam  inve- 
nitur difficultas,  in  medicaminibus  infanti  por- 
rigendis , quum  non  tantum  maxilla  fortiter 
adtrahatur  sed  et  deglutitio  impediatur;  hinc 
intervallis  quibus  haec  remittunt,  medicami- 
na porrigenda,  vel  vero  si  durant,  pharmaca 
validiora  guttatim  ore  instillanda  sunt.  In 
trisrao  ex  refrigerio  enato  restituenda  est 
transpiratio  cutanea  per  remedia  diaphoretica 
tam  interna , quam  externa , uti  per  infusum 
florum  sambuci,  tartarum  emeticum  refracta 
dosi  , nec  non  per  balnea  tepida  ; his  reme- 
diis atque  regimine  adaequato  nonnullis  me- 
dicis concessum  fuit  aegros  servare.  Morbo 
ex  causa  gastrica  proficiscenti  emeticis  , et 
purgantibus  obviam  venire  debemus,  et  hoc 
in  casu  saepius  cum  felici  eventu  sub  initio 
adhibita  sunt  tartarus  emeticus,  ipecacuanha, 
calomel  , jalappa , clysmata  ex  infuso  cha- 
momillae cum  meile  et  oleo.  Quum  vero 
permultae  causae  morbi  evolutionem  provo- 
cant , et  has  medicus  si  potest  e medio  au- 
ferre studeat.  Sed  quum  persaepe  causae  pe- 


ni  tus  ignotae  sint,  vel  in  conditione  aeris 
atmospherici  inhaereant,  quam  amovere  non 
possumus,  medici  ex  diversis  theoriis  de  na^ 
tura  morbi  etiam  diversa  pharmaea  illi  con- 
venientia  praescribebant,  inter  quae  antispa- 
stica,  sopientia,  et  sic  dicta  methodus  Stut- 
ziana  merito  hucusque  invaluerunt.  Inter  re- 
media antispastica  eminent  moschus , saepius 
cum  felici  successu  porrectus,  laudes  medi- 
corum omnis  aevi  secum  foereus.  Praescribi- 
tur vel  solus,  vel  cum  opio  junctus,  forma  li- 
quida, cum  mucilagine  gummi  arabicae  in 
aquis  aromaticis  menthae,  melissae,  chamo- 
millae suspensus.  Sumuntur  circiter  grana 
tria  moschi , quae  in  totidem  aquae  aromati- 
cae unciis  cum  sufficienti  quantitate  mucila- 
ginis  gummi  arabicae  suspenduntur  , atque 
omni  dimidia  hora  cochlear  parvum  porrigi- 
tur* Castoreum  eadem  fere  vi  medicatrici  , 
nou  tamen  adeo  intensa  gaudet;  a nonnullis 
medicis  vero  summopere  laudatum  , simili 
closi  et  forma,  quam  moschus  administratur. 
Camphora  externe  tantum  cum  oleo  pingui 
in  linimentum  redacta  parti  adfectae  illinitur. 
Amraonia  pura  liquida  ej usque  preparata  , 
praecipue  spiritus  cornu  cervi  , et  spiritus 
cornu  cervi  succinatns  commendantur.  Am- 
monia  pura  liquida  tantum  externe,  aut  sola, 
aut  cum  oleo  ia  linimentum  redacta,  interne 


saepius  spiritus  cornu  cervi  succinatus  porri- 
gitur ad  drachmam  semis  in  aquae  aromaticae 
unciis  tribus,  de  qua  omni  hora  cochlear  par- 
vum sumitur,  vel  solus  a quinque  ad  octo 
guttas  ore  instillatur.  Aetheres  qui  indole 
sua  volatili,  atque  stimulo  nervis  amico  vi- 
res dejectas  refocillant  atque  spasmos  solvunt 
magno  cum  effectu  a practicis  adhibentur. 
Radix  valerianae  viribus  antispasmodicis  egre- 
giis instructa  , sicuti  et  flores  chamomillae , 
herba  mentae,  melissae  etc. , in  leviori  morbi 
gradu  sola  sufficiunt.  Sumuntur  infusa  ex 
plantis  parata;  frequentius  vero  eorum  aquae 
destillatae,  qua  vehiculum  remediorum  elli- 
caciorum , nonnunquam  eorum  tincturae  cum 
remediis  aliis  copulantur  ? quae  infantibus 
gutta tim  tantum  ore  instillantur. 

Remedia  narcotica  ad  trismum  evolutum 
debellandum  a medicis  laudantur  ; sumina 
vero  circumspectione  est  opus,  quum  nemini 
non  notum  sit,  effectum  facile  deleterium  ex 
abusu  narcoticorum  in  organismo  tam  tenero 
sequi.  Ad  praecipua  pertinet  opium,  a cele- 
berrimis medicis  in  hoc  morbo  commenda- 
tum ; a plurimis  vero  frustra  tentatum.  At- 
tamen nullo  meliori  cognito  ad  lioc  practici 
neoterici  refugiunt.  Non  praescribitur  in  sub- 
stantia, sed  potius  sub  forma  tincturae  vel 
simplicis  vel  crocatae  aliis  quoque  remediis 

stimulantibus  nuptae  , ex»  gratia  infuso  flo- 
rum aurantiorum,  Valerianae,  chamomillae. 
Dosis  specialis  sit  ab  initio  gutta  una , et  nec 
ultra  tres  ascendat.  Ob  effectum  opii  facile 
excedentem,  et  infantibus  saepe  damnosum 
nonnulli  praeferunt  extractum  hyosciami,  cu- 
jus grana  tria  ad  sex  solvunt  in  unciis  tribus 
aquae  aromaticae  atque  omni  hora  cochlear 
parvum  exhibendum  praecipiunt,  vel  grana 
sex  in  uncia  tincturae  antispasticae  atque 
deinde  omni  hora  guttas  decem  ori  instillant. 
Belladonnae  recentiori  tempore  praeconia  mul- 
ta in  hac  specie  spasmi  tributa  fuere;  hae- 
eque  propinatur  tam  interne,  quam  externe: 
interne  extractum , externe  lotiones  et  cata- 
plasmata. Aqua  laurocerasi,  et  acidum  hy- 
drocyanicum  a pluribus  medicis  diverso  cum 
successu  tentabantur  ; experimenta  ultro  in- 
stituenda forsan  nos  magis  de  virtute  benefi- 
ca horum  remediorum  edocebunt. 

Methodus  a celeberrimo  Stutzio  in  trismo 
neonatorum  commendata  est  sequens.  Omni 
secunda  hora  infans  sumat  decem  usque  ad 
viginti  guttas  carbonatis  lixivae  alcalini  so- 
luti in  infuso  quodam  aromatico  , uti  cha- 
momillae, valerianae  , florum  aurantii.  Hora 
intermedia  sumat  tres  usque  ad  sex  guttas 
tincturae  opii  simplicis;  ciysmata  ex  infuso 
chamomillae  et  viginti  aut  viginti  quinque 


guttis  carbonatis  lixivae  alcalini  soluti  parata, 
bis  per  diem  injiciantur,  atque  balnea  calida 
cum  drachma  lixivae  causticae,  aut  drachmis 
duabus  lixivae  carbonatis y ter  quaterve  per 
diem  adhibeantur.  Methodus  hujusmodi  in 
tetano,  et  trismo  jam  a longo  tempore  me- 
rito invaluit. 

Remedia  externa  in  hoc  morbi  genere 
summi  sunt  valoris  atque  actionem  interno- 
rum multum  adjuvant;  saepe  vero  ob  nimiam 
constrictionem  maxillae  haec  sola  tantum  ad- 
hiberi possunt.  Ad  haec  pertinent  clysmata  , 
balnea ; inunctiones,  epispastica,  et  galva- 
juismus. 

Clysmata  sunt  remedia  in  hoc  morbo  ef- 
hca  cissima  , omni  scopo  inservientia.  Scopo 
alvum  aperiendi  adhibentur  clysmata  sim- 
plicia pauco  oleo  et  meile  mixta : quae  ne- 
cessaria credimus  quoties  sordes  gastricae  per 
alvum  sint  evacuandae  vel  torpor  canalis  in- 
testinalis a majori  narcoticorum  usu  inductus, 
sit  dissipandus.  Clysmata  antispastica  ex  in» 
fuso  valerianae ; chamomillae,  millefolii,  fo- 
liorum aurantii  parantur,  vel  sola  vel  additis 
gummi  assae  foetidae,  castoreo,  moscho,  se- 
cundum gradum  morbi.  Saepissime  clysmatibus 
antispasticis  remedia  sopientia  adjunguntur ^ 
summa  vero  cum  cautela  adhibenda  sunt;  nam 
receptivitas  pro  substantiis  narcoticis  tractus 


intestinalis  inferioris  vix  superiori  cedit;  prae- 
cipue opii  dosis  non  excedat. 

Balnea  tam  calida  quam  frigida  maxima 
cum  utilitate  a medicis  prescribebautur.  Bal- 
nea calida  vel  sunt  simplicia  vel  aromatica  , 
vel  kalina.  Quisque  a balneorum  calidorum 
usu  magnum  levamen  subitaneum  in  hac 
morbi  specie  sperare  potest.  Nam  sub  balneo 
spasmi  faciei  solvuntur,  maxilla  mobilior  red- 
ditur 9 levis  aequabilisque  transpiratio  cutis 
atque  morbosi ; qui  antea  erat  , caloris  im- 
minutio accedit.  Immergantur  infantes  in 
balneis  per  quadrantem  usque  ad  dimidium 
horae  ter  quaterve  per  diem.  Post  balneum 
cavendum  est,  ne  aer  frigidus  aut  linteamina 
frigida  corpusculo  infantis  transpirantis  ad- 
moveantur: hinc  subito  post  balneum  debita 
diligentia  habenda  est  , ut  infans  celeriter 
siccatus  linteaminibus  calefactis  tegatur  atque 
amoena  corporis  transpiratio  sustentetur.  Bal- 
nea calida  spirituosa , aromatica  vel  kalina  ef- 
ficaciora  sunt  quam  simplicia  , caute  vero 
usurpanda , neque  eorum  virtus  nimis  acuen- 
da. Pro  balneis  spirituosis  sumitur  frequentis- 
sime vel  vinum  9 vel  spiritus  vini  , et  pro 
aromaticis  sic  dictae  species  herbarum  aroma- 
ticarum. Ad  balnea  kalina  nonnulli  medici 
praeierunt  solutionem  lixivae  carbonicae  so- 
lutioni lixivae  causticae , nam  praeter  effe- 


ctum  quem  exserit  mitiorem,  cutis  ruborem 
e balneo  ex  lixiva  caustica  parato  non  evi- 
tandum , multo  minorem  gignit.  Pro  balneo 
infantis  drachma  lixivae  causticae,  vel  drach- 
mae duo  carbonatis  lixivae  sufficient.  Balnea 
simplicia  frigida  ab  Hippocrate  jam  in  usum 
vocata  nunc  medici  Angli  rursum  commen- 
dant. Revera  qua  remedium  heroicum  consi- 
deranda, ac  veluti  ultimum  refugium  haben- 
da censeo.  Ilarius  necessaria  sunt  balnea  fri- 
gida per  aliquod  horae  spatium  continuata; 
potius  super  adfunditur  corpori  aqua  frigi- 
da, atque  infans  cito  siccatus  linteaminibus 
calefactis  involutus  ac  bene  tectus  servan- 
dus est.  Si  balnea  calida  ob  impedimen- 
ta quaecumque  adhiberi  non  possunt  , fo- 
mentationes ex  iisdem  substantiis  confe- 
ctae sufficiunt.  Hinc  infantuli  linteamini- 
bus his  substantiis  imbutis  obvolvantur.  Inun- 
ctiones diversarum  substantiarum  nisi  ma- 
gnum , attamen  momentaneum  levamen  af- 
ferunt , praecipue  si  inunctio  fit  secus  mu- 
sculos masseteres  externos;  cedit  enim  quan- 
doque pro  tempore  maxillae  motus , et  de- 
glutitio permittitur.  Oleum  pingue  simplex 
communiter  partibus  rigidis  contractisque  il- 
linitur , cui  vel  camphora  , vel  ammonia 
pura  liquida,  vel  olea  aetherea  saepe  admi- 
scentur. Scopo  sedante  conjungitur  etiam  cum 

hyosciamo,  aut  opio.  Praecipue  commendatur 
inunctio  ex  axungia  suilla  cum  opio  ad  pro- 
cessum  mastoideum,  et  superiorem  partem 
colli , atque  adhibitis  paulo  post  cataplasma- 
tibus ex  herba  hyoscianii,  cicutae,  malvae 
cum  lacte  paratis,  frequenter  relaxatio  ma- 
xillae obtinetur.  Nonnulli  ad  inunctiones 
partium  rigidarum  seligunt  unguentum  mer- 
curiale  cinereum  sine,  aut  cum  opio.  Rube- 
facientia modo  antagonistico  spasmos  solven- 
tia etiam  a medicis  adhibentur ; abstinendum 
tamen  est  ab  emplastro  cantharidum,  ob  ef- 
fectum vehementiorem,  et  in  systemate  uri- 
nifero  facile  nocuum:  a sinapismis  ex  farina 
seminum  sinapis  cum  dimidia  aut  tertia  parte 
farinae  secalinae  paratis  , a fermento  panis 
cum  aceto  , ab  armoracea  omnino  effectus 
desideratus  haberi  potest. 

Multum  nonnulli  a galvanismo  expectant, 
quamquam  nondum  successus  ad  eum  adhi- 
bendum suadeant.  Herder  sequenti  modo  in 
infante  novem  dierum  galvanismum  pericli- 
tatus est.  Infans  mediante  catenula  , colum- 
nae voltaioae  , irritabilitati  hujus  adaequatae, 
ita  jungebatur  , ut  polus  negativus  maxillis 
admoveretur.  Ab  initio  exponebatur  electri- 
citati  liberae  per  maxillas  ' mananti , serius 
leves  proliciebantur  scintillae.  Mortui  ad  in- 
star decumbens , catena  galvanica  clausa , in- 


quietas  reddebatur,  caput  elevare,  aut  circa 
singulos  ictus  dolorem  exprimere  coepit.  Du- 
rante galvanismi  adplicatione  motus  maxillae 
inferioris  multo  liberiores  fieri  videbantur,  os 
facilius  aperiebatur  , et  spes  fausti  eventus 
affulgebat  , finita  vero  applicatione  status 
pristinus  rediit.  Alii  simplex  balneum  galva- 
nicum  proponunt ; infans  in  balneo  calido 
positus  9 cum  conductoribns  polaribus*  colum- 
nae voltaicae  per  epidermidem  in  contactum 
ponitur  ; vel  receptaculis  duobus  aqua  salita 
repletis , quorum  unum  cum  polo  positivo  , 
alterum  cum  polo  negativo  columnae  voltai- 
cae nexum  sit,  manus  infantis  immittuntur. 
Experimenta  cum  magnetismo  * animali  noo 
penitus  spernenda  essent. 

THESES  DEFENDENDAE . 


I. 

Kheum  minime  roborat. 

II. 

Desideratur  adhuc  ' tutum  signum  ad  distin- 
guendum sanguinem  hominis  ab  ilio  aliorum 
animantium. 

III. 

Morborum  diagnosis  in  infantibus  difficillima. 

IV. 

« 

Inflammatio  , contra  leges  consuetudinis  , rece- 
ptivitatem  erga  stimulos  ccnsuetos  adauget 
iu  partibus  quae  ea  laborant. 

V. 

Posthumorum  inflammationis  in  dynamica , et 
organica  distinctio  sanae  pathologiae  ad- 
versatur. 

VL 

Theoriarum  multitudo  presenti  tempore  in  Me- 
dicina existentium  ? hanc  potius  quam  re- 
ctam et  rationalem , imperfectam  ac  im- 
maginariam  reddunt. 

VII. 

Substantiae  absolute  venenosae  io  natura  non 
dantur. 


